
Riigieelarvest eraldatud raha kasutamine
1. Asjaolud ja menetluse käik 
Vabariigi Valitsuse 13.01.2011 korralduse nr 11 „Avalikult kasutatavate kohalike teede hoiuks eraldatud raha jaotuse kinnitamine omavalitsusüksuste kaupa 2011. aastal”   eraldati Narva linnale riigieelarvest 165 215,00 eurot avalikult kasutatavate kohalike teede hoiuks. 

Narva Linnavolikogu 28.04.2011 määruse nr 4 „Narva linna 2011. aasta eelarve muutmine (II lisaeelarve)” punkti 1.5 alusel lubati Narva Linnavalitsusel jaotada Narva linna 2011. aasta eelarves kohalikke teede hoiuks ettenähtud vahendid objektide lõikes. 

05.05.2011 toimus Narva linna teede ja tänavate remondiks eraldatud rahade jaotamise komisjoni nõupidamine, kus arutati Narva linna teede ja tänavate remondiks eraldatud raha jaotamist ja otsustati seoses linna teede halva seisukorraga ning 2011. a linnaeelarves teede remondiks eraldatud vahendite ebapiisavusega suunata riigieelarvest avalikult kasutatavate linna teede ja tänavate remondiks 165 215,00 eurot. 

Ülaltoodu alusel taotleb Narva Linnavalitsuse Linnavara- ja Majandusamet kasutada riigieelarvest eraldatud rahast Narvas linna teede ja tänavate remondiks 165 215,00 eurot, sh:

· 53 502,00 eurot – AÜ Svetofor teede remonttööd; 

· 56 982,00 eurot – Tallinna mnt teede remonttööd; 

· 20 032,00 eurot –  Kangelaste pr teede remonttööd; 

· 28 699,00 eurot – Elektrijaama teede remonttööd;

· 6 000,00 eurot –  teetööde järelevalve (riigirahade üle)
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 28.04.2011 määruse nr 4 „Narva linna 2011. aasta eelarve muutmine (II lisaeelarve)” punkti 1.5 alusel lubati Narva Linnavalitsusel jaotada Narva linna 2011. aasta eelarves kohalikke teede hoiuks ettenähtud vahendid objektide lõikes. 

3. Otsus

Lubada Narva Linnavalitsuse Linnavara- ja Majandusametil kasutada riigieelarvest eraldatud rahast  165 215,00 eurot linna teede ja tänavate remondiks, sh:

·  53 502,00 eurot – AÜ Svetofor teede remonttööd; 

· 56 982,00 eurot – Tallinna mnt  teede remonttööd; 

· 20 032,00 eurot –  Kangelaste pr teede remonttööd; 

· 28 699,00 eurot – Elektrijaama teede remonttööd;

· 6 000,00 eurot – teetööde järelevalve (riigirahade üle)

4. Rakendussätted 

4.1. Narva Linnakantseleil teha korraldus teatavaks Narva Linnavalitsuse Linnavara- ja majandusametile.
4.2. Korraldus jõustub seadusega sätestatud korras.

